Frank R. Hamlin
Frank Rodway Hamlin (Wolverhampton, Anglatèrra, 1935 - Richmond, Canadà, 23 de febrièr de 2000) foguèt un lingüista anglés (que viviá en Canadà) qu'estudièt la toponimia occitana, pus precisament los noms de lòc lengadocians.

Biografia

Hamlin venguèt professor de francés a l'Universitat de Colómbia Britanica en 1963 aprèp d'estudis a l'Universitat de Birmingham e puèi al Caius College de Cambridge ont obtenguèt son doctorat. Estudièt la toponimia del país d'Erau e publiquèt fòrça libres sus aqueste sicut. Se ganhèt lo prèmi Albèrt Dauzat en 1982 e foguèt fait Chevalier dins l'Òrdre de las arts e de las letras del Ministèri francés de la Cultura e Comunicacion en 1998. Ocupèt la carga d'editor de la revista Onomastica Canadiana, de 1988 a 1994.
Aprèp la siá mòrt, sa femna leguèt sa bibliotèca a l'Universitat Simon Fraser.

Bibliografia
 Le suffixe -acum dans la toponymie de l'Hérault : contribution à l'étude des noms de lieux du Languedoc, 1959.
 amb John Hathaway e Peter T. Ricketts: Introduction à l'étude de l'ancien provençal, 1967.
 Les Noms de lieux du département de l'Hérault, 1983. 
 amb Crestian Camps: Cartulaire de Gellone : table des noms de personnes et des noms de lieux, 1994.
 Toponymie de l'Hérault, 2000.

Hamlin, Frank R.